|  |
| --- |
| **Høring - TAC for rejer 2025** |

Tabel 1: Forslag til TAC for rejer ved Vest- og Østgrønland for 2025

|  |  |  |  |  |
| --- | --- | --- | --- | --- |
|  | **Rådgivning 2024** | **Rådgivning 2025** | **Kvote 2024** | **Kvoteforslag 2025** |
| **Rejer** |  |  |  |  |
| Vestgrønland(tons) | 95.000 | 80.000 | 102.500 | 89.687,5 |
| Østgrønland (tons) | 2.500 | 1.000 | 7.850 | 6.850 |

***Vestgrønland***

Den videnskabelige rådgivning anbefaler, at fangsterne i Vestgrønland ikke overstiger 80.000 tons i 2025, hvilket er et fald på 15.000 tons fra 2024, svarende til en reduktion på 16%. Ifølge *forvaltningsplanen for rejer i Vestgrønland* må TAC maksimalt variere med 12,5 % fra år til år.

Rådgivningen for 2025[[1]](#footnote-1) indikerer et fald i den totale rejebiomasse, samtidig med at rekrutteringen er faldet. Derudover er fangstraten i det havgående fiskeri faldet, mens det i det kystnære fiskeri har ligget stabilt i en årrække. Bestanden vurderes dog stadig til at være tæt på den optimale biomasse, som er det, der skal sikre et optimalt, bæredygtigt udbytte af rejebestanden.

På baggrund af forvaltningsplanen foreslår Departementet for Fiskeri og Fangst at fastsætte en TAC på 89.687,5. Dette svarer til en reduktion i TAC på 12,5%.

I 2026 vil det være muligt at bringe TAC i overensstemmelse med den videnskabelige rådgivning.

***Østgrønland***

Den videnskabelige rådgivning anbefaler at fangsterne ved Østgrønland ikke overstiger 1.000 tons i 2025. Dette er et fald i rådgivningen på 1.500 tons.

Biomassen er under den optimale biomasse for denne bestand, samtidig med at der fiskes over den optimale fiskeridødelighed. Bestanden er derfor kommet under referencepunktet Btrigger, der betyder at bestandens biomasse er nået under 80% af den optimale biomasse.

Dog er der stadig meget man ikke ved om bestanden i Østgrønland og derfor er rådgivningen også behæftet med store usikkerheder.

Under hensyntagen til Fiskeripartnerskabsaftalen med EU foreslås det at fastsætte en TAC på **6.850 tons** for 2025.

1. Du kan finde rådgivningen for rejer for 2025 på Naturinstituttets hjemmeside [www.natur.gl](https://natur.gl/raadgivning/raadgivning-vedroerende-rejebestande-2021/) [↑](#footnote-ref-1)